Kan jy meer rente gevra word as jou oorspronklike leningbedrag? - Jou Geld | Solidariteit WêreldJou Geld | Solidariteit Wêreld
Tuis › Artikels › Kan jy meer rente gevra word as jou oorspronklike leningbedrag?
Kan jy meer rente gevra word as jou oorspronklike leningbedrag?
As jy geld leen en die rente loop op tot 'n bedrag gelyk aan die bedrag wat jy geleen het, kan jy dan nog verdere rente gevra word?
Dit word aangespreek deur die in duplum-reël, wat "dubbel die bedrag" beteken.
Dit beteken dat rente op skuld ophou om op te loop wanneer die bedrag agterstallige rente opgeloop het tot 'n bedrag gelykstaande met die uitstaande hoofskuld.
Dit is belangrik om te onderskei tussen die gemenereg-in duplum-reël, wat bestaan het vir omtrent 100 jaar voordat die statutêre in duplumreël ingevolge die Nasionale Kredietwet (NCA) van 2005 wet geword het.
Die gemenereg-vertolking is dat skuld ophou oploop as dit 'n bedrag bereik gelykstaande met die uitstaande skuld. As jy R2 000 skuld en rente van R2 000 op die skuld opgeloop het, kan daar nie nog rente gevra word nie.
Die gemenereg-in duplum-reël keer egter nie dat rente van vooraf begin as jy die uitstaande rente tot onder die in duplum-vlak betaal het nie.
As jy byvoorbeeld R400 aan rente betaal het, kan jy weer vir R400 tot R2 000 aanspreeklik wees tot R2 000. Jy sal weer R4 000 skuld (R2 000 vir die geleende bedrag en R2 000 rente).
Die gemenereg-in duplum-reël het net op rente betrekking. Die statutêre in duplum-reël beperk alle rente en ander betalings op skuld tot dubbel die bedrag van die oorspronklike skuld.
So, as jy in die voorbeeld hierbo R400 betaal het, sou jy R3 600 geskuld het (R2 000 vir die geleende bedrag en R1 600 rente. Die rente sal nie weer tot R2 000 oploop nie.
As 'n skuldeiser egter hof toe gaan en die hof beveel die skuldenaar om terug te betaal, is dit nie duidelik hoe die in duplum-reël toegepas moet word nie.
Die Nasionale Kredietwet van 2005 word voortdurend gekritiseer oor sy onduidelike formulering en talle sake het al in die hof beland om uit klaar presies wat in die statutêre in duplum-reël ingesluit en wat uitgesluit word.
Vir die huidige is die situasie soos volg:
Jy kan nie meer rente as jou oorspronklike skuld gevra word nie.
As ander gelde by die belasting gevoeg word, kan jy steeds nie meer as dubbel die oorspronklike geleende bedrag gevra word nie. Banke is egter nie oor hierdie punt eenstemmig nie en het in baie gevalle regskoste by daardie bedrag gevoeg. Hierdie aksie word tans in die hof betwis.
As jy hof toe gaan en die hof beslis oor die skuld wat jy moet betaal, kan rente op daardie skuld gevra word.